google/wiki40b huggingface dataset:
I løvens tegn

I løvens tegn er tittlen på en dansk film fra 1976. Filmen er en erotisk sex-komedie med flere innslag av hardcore sexscener.

Handling

To eldre damer (Rosa og Soffy) drømmer om å få utgitt en roman og det får de til å skrive deres mer eller mindre uskyldige erindringer fra deres fortid som tjenestejenter på et gods. Men den endelige boken blir alt annet enn uskyldig. Derfor velger de å gi ut boken under et pseudonym, nemlig deres nevøs navn. Akkurat når bokens popularitet er på topp dukker en eldre finere herre opp som føler seg temmelig forulempet av boken. Og han har til hensikt å stoppe utgivelsen. Handlingen i filmen er for det meste lagt til 1935 og utspiller seg på et dansk storgods hvor bokas omtalte greve dyrker uhemmet sex med sine ansatte tjenestepiker.

Ordinære skuespillere

I Løvens tegn er den fjerde av i alt seks filmer som ble produsert i denne serien på 1970-tallet. Det som er mest bemerkelsesverdig med disse filmene er at det i stor grad er vanlige etablerte danske skuespillere som har hovedrollene. Ole Søltoft har en sentral rolle i dem alle. De ordinære skuespillerne deltar imidlertid ikke i sexscenene.

Forbudt i Norge

Filmen ble forbudt på norske kinoer da den kom ut på grunn av de sterke sexskildringene. I først halvdel av 1980-tallet ble den lansert usensurert på video, men på grunn av en innstramning av loven om videogram ble den midt på 1980-tallet forbudt. Filmen ble så lansert på video nok en gang i siste halvdel av 1980-tallet i en sterkt nedklippet versjon der all hardcore-scenene var klippet vekk. Først i 2005 ble den lovlig på DVD i usensurert versjon på det norske markedet.
Norgesmesterskapet i fotball for jenter 19 år

Norgesmesterskapet i fotball for jenter 19 år eller Telenor Cup er en årlig fotballturnering for J19-lag, som ble innført i 2008.
Golofa globulicornis

Utseende

En nokså stor (35–40 millimeter), blankt rødbrun hornbille. Hannen har et tynt, krumt horn på hodet og et kort, tykt, i spissen avrundet horn på pronotum.

Levevis

Disse billene er stort sett nattaktive, og i alle fall noen av artene kommer til lys. De har også blitt observert om dagen, spisende på bambus. Forøvrig vet man ganske lite om biologien til denne slekten, til tross for at slekten er vidt utbredt og artene ganske oppsiktsvekkende. De voksne billene kommer gjerne til lys.

Utbredelse

Arten er kjent fra Mexico og Colombia og finnes trolig også i de mellomliggende områdene.
The Carburetors

The Carburetors er et norsk rockeband med base i Oslo som spiller en blanding av rock'n roll og hardrock. I 2007 var bandet oppvarmingsband for Rose Tattoo på Rockefeller Music Hall i Oslo.
Riyadh

Historie

I før-islamsk tid var bosetningen på stedet kalt Hajar. Den var der flere elver (i dag wadier) fløt sammen, og med grei tilgang til underjordiske vannsjikt. Hajar var kjent for sine dadler og frukthaver. Havnet Hajah er avledet av flertallsformen av rowdhah (haveområdet). Det moderne navnet gjaldt opprinnelig mindre deler av bosetningen.
Mot slutten av 1700-tallet var Riyadh del av den første saudiske stat, som hadde sin hovedstad i Diriyah. Etter at de ottomanske tyrkerne ødela Diriyah i 1818, ble hovedstaden flyttet til Riyadh. Bare mindre deler av Diriyah eksisterer i dag.
Riyadh ble erobret i 1902 av Abdul Aziz bin Abdul Rahman Al Saud. Han kunne i 1932 grunnlegge det moderne kongedømme Saudi- Arabia, med Riyadh som hovedstad. Men den diplomatiaske hovedstad var frem til 1982 Jidda ved Rødehavet.
De viktigste bydeler er Olaya, Dabab, og Batha.
Mentanarvirðisløn Landsins

Mentanarvirðisløn landsins (Færøyenes kulturpris) er en av tre færøyske kulturelle premier, skapt av og presentert av den færøyske Kulturdepartementet (Mentamálaráðið). Et styre på fem medlemmer gir sin nominasjon til kulturministeren, som deretter overrekker prisen. De andre to prisene kalles: Heiðursgáva Landsins og Virðisløn til ungt listafólk. Ministeren for kultur kan, etter eget skjønn, gi flere premier enn de tre som er nevnt her. Prisen for en ung artist (Virðisløn til ungt listafólk) ble først gitt i 2011.

Andre kulturelle premier fra det færøyske Kulturdepartementet

Styret kan velge å gi et ekstra ordinært kulturpris til en person de ønsker å sette pris på. I 2011 ble prisen gitt til en ung artist, i 2010 ble det tildelt Johan Hendrik Winther Poulsen for hans store arbeid for det færøyske språket, i 2006 og 2001 ble tildelt et ekstra ordinært kulturpris for Jón Hilmar Magnússon (2006) og forfatter Ebba Hentze (2001). Den ekstraordinære kulturelle Prisen består av DDK 50.000.

Málrøktarvirðisløn Landsins

2010: Jóhan Hendrik Winther Poulsen
Ford Mondeo

Generasjonene

Fjerde generasjon av Mondeo (Mk4) er for tiden i produksjon. Søstermodellene Ford Contour og Mercury Mystique gikk ut av produksjon da andre generasjon (Mk2) ble avviklet.

Mondeo Mk1 (1993-1996)

Mondeo ble lansert i mars 1993, som firedørs sedan, femdørs kombi og femdørs stasjonsvogn. I motsetning til Sierra er Mondeo forhjulsdreven (med unntak av en sjelden firehjulsdreven versjon som kun ble levert med motoreffekt på 132 hk). Utviklingen av Mondeo foregikk delvis hos Fords amerikanske avdeling i Michigan, og delvis hos den europeiske avdelingen.

Mondeo Mk2 (1996-2000)

Modellen fikk en ansiktsløftning i oktober 1996, og det aller meste ble forandret – kun dører og tak var identisk med Mk1-modellen. Interiør og motorer fikk også en rekke oppdateringer.

Mondeo Mk3 (2000-2007)

Tredje generasjon ble lansert i oktober 2000, og var adskillig større enn sine forgjengere. To av problemene fra forrige generasjon – liten benplass bak og en svak dieselmotor – ble løst ved lengre akselavstand og montering av Fords nye Duratorq-motor i tredje generasjon Mondeo.
Modellen ble lever med flere utstyrsnivåer kalt Ambiente, Trend, Ghia, Ghia x, Titanium og Titanium x

Mondeo Mk4 (2007-2014)

Fjerde generasjon Mondeo ble første gang presentert sent i 2006. Modellen er basert på Fords nye EUCD-plattform, utviklet i samarbeid med Volvo og delt med modellene Galaxy og S-MAX. Plattformen er også planlagt brukt i flere kommende Volvo-modeller og neste generasjon Land Rover Freelander.

Mondeo Mk5 (2014-)

Femte generasjon Mondeo ble vist frem første gang i 2012 og skulle bli lansert sommeren 2013. Etter utfordringer i forbindelse med flytting av produksjonen fra Genk i Belgia til Valencia i Spania, ble denne lanseringen utsatt til høsten 2014 i stedet. Denne modellen ble bygget på en global plattform og Mondeo selges i bl.a. USA som Ford Fusion.

Mondeo Mk6

I januar 2016 viste Ford frem en facelift av Ford Fusion. Faceliften kom som modellår 2017 og startet salget på senvåren/tidlig sommer 2016 i USA. Denne modellen har pr juni 2018 ikke kommet til Europa, hvor Mk5 fremdeles er til salgs. Til tross for at faceliften er over to år gammel foreligger det ingen offisiell informasjon fra Ford som tilsier at Mk6 faceliften kommer. Det finnes rykter om at Mondeo skal få faceliften i 2018, men det er også knyttet usikkerhet til modellens levetid i Europa med bakgrunn i at crossovere og SUV tar stadig flere markedsandeler fra stasjonsvognmarkedet.
Abrahallen

Kollapser og ny hall

Den 3. januar 2009 kollapset den opprinnelige hallen etter flere døgn med kraftig snøfall over Trondheimsregionen. Hallen ble gjenreist med ny plastduk i august samme år.
I romjula 2011, under stormen Dagmar, kollapset hallen nok en gang. Etter at hallen hadde kollapset to ganger på tre år, ble det besluttet å bygge en mer solid hall av stål etter modell av Bankhallen på Melhus. Den nye stålhallen ble innviet den 24. november 2013.

Brukere

Hallen brukes først og fremst til trening, både av Rosenborg og av lokale klubber som Hommelvik IL og Malvik IL.
Malvik IL arrangerer også den årlige Malvikcupen i Abrahallen. Dette er Norges største innendørs fotballcup.
I 2010 spilte Ranheim sine seks første hjemmekamper i Adeccoligaen i hallen, mens deres egen hjemmebane ble oppgradert til å møte NFFs krav til spill i Adeccoligaen.
Friidrett under Panamerikanske leker 2015

Friidrett under Panamerikanske leker 2015. Friidrett var en av sportene under de Panamerikanske leker 2015 i Toronto i Canada. Konkurransen ble avviklet 19. til 26. juli 2015. Det var i 47 øvelser, 23 for kvinner og 24 for menn. 41 nasjoner var representert med tilsammen 709 utøvere.
Nordic 10000m Challenge 1999

Nordic 10000m Challenge 1999 var den 3. utgaven av Nordic 10000m Challenge. Det ble arrangert i Aarhus i Danmark 21. mai 1999.
Storstraum sluse

Storstraum sluse er et sluseanlegg i Storstraum–Småstraumkanalen mellom innsjøene Vråvatn og Nisser i Vrådal i Telemark. Den første slusen ble åpnet i 1867, mens dagens anlegg som også inkluderer en nåledam ble åpnet i 1914. Over anlegget går også Storstraumen bru, som er en del av fylkesvei 455.
Sammen med dammene ved Småstraum sluse er disse de eldste nåledammer i Norge. Dette er også de høyest beliggende sluser i Nord-Europa.
I forbindelse med chartertrafikk trafikkeres slusen av turistbåten MS «Fram» om sommeren. Ved båtpassering blir en del av veibrua vippet opp.

Historie

Den første slusen i Storstraum ble bygget i 1866–67. Da fantes det allerede sag og mølle ved den sørlige bredden, bygget i 1852.
I 1912 ble Arendals Vasdrags Brugseierforening gitt konsesjon til regulering av vannene i Arendalsvassdraget, noe som førte til at sluseanlegget måtte bygges helt om, i tillegg til at det ble bygget en dam. Dammen ble påbegynt i august 1913, og stod ferdig før høstflommen. Den gamle slusen ble stengt for trafikk 25. november samme år, og rivingen startet rett over nyttår 1914, med ferdigstillelse av den nye slusen i april. På toppen av dammen var det en brubane, mens det over slusekammeret var anlagt en svingbru.
I 1965 anla Telemark vegvesen en helt ny bru med navn Storstraumen bru rett nedenfor dammen, med vippebru over slusekammeret. Maskinhuset til vippebrua står der den tidligere svingbrua hadde sin dreieskive.
Trivle

Trivle er et musikkalbum med Jutullaget fra 2005.
Game Boy Advance

Modeller

Game Boy Advance er idag utgitt i tre forskjellige modeller:

Game Boy Advance (original versjon)

Den første versjonen av Game Boy Advance ble lansert i 2001. Ble utgitt i flere farger. Har ikke belyst skjerm eller innebygget batteri. Krever to AA-batterier. Er bakoverkompatibel og støtter gamle Game Boy- og Game Boy Color-spill

Game Boy Advance SP

Nintendo lanserte en forbedret versjon av GBA i 2003. Den nye modellen har frontbelyst skjerm, oppladbart batteri innebygget og et sammenleggbart design. Støtter gamle Game Boy og Game Boy Color-spill. I 2005 lanserte Nintendo en bakgrunnsbelyst Game Boy Advance SP med bedre skjerm.

Game Boy Micro

I 2005 lanserte Nintendo en tredje versjon av GBA. Micro har også den originale versjonens horisontale form, men er mye mindre og lettere. Skjermen er krympet  i størrelse, men er merkbart lysere og skarpere. Micro har utskiftbare frontdeksler. Støtter ikke gamle Game Boy- og Game Boy Color-spill.

Spill

Spillene til GBA kommer i små kassetter (eng. cartridge). Siden GBA er omtrent like kraftig som SNES, har det blitt portet mange klassikere til den nyere maskinen og de fleste av av spillene er sprite-baserte. Mange spillserier er blitt født eller gjenfødt på GBA.
Goce Sedloski

Landslaget

Goce Sedloski spilte 100 landskamper for Makedonias herrelandslag.
East Yorkshire Regiment

East Yorkshire Regiment var et regiment av linjen i infanteriet i British Army. Det ble dannet i 1685 som Sir William Clifton’s Regiment of Foot og senere omdøpt til 15th Regiment of Foot. Det gjorde tjeneste i tre århundrer, før det ble slått sammen med West Yorkshire Regiment (Prince of Wales’s Own) til Prince of Wales’s Own Regiment of Yorkshire i 1958. Deretter ble det slått sammen med Green Howards og Duke of Wellington’s Regiment (West Riding) 6. juni 2006 til Yorkshire Regiment (14th/15th, 19th and 33rd/76th Foot).
Regimentet kjempet blant annet under jakobittopprørene av 1689 til 1692, hvoretter det marsjerte til Flandern for tjeneste i niårskrigen. I 1701 ble det sendt til Holland for tjeneste i den spanske arvefølgekrigen.
Raidet mot Alger

Raidet mot Alger fant sted 11. desember 1942, i Algers havn. Italienske bemannede torpedoer og froskemenn fra Decima Flottiglia MAS ble brakt til Alger ombord på ubåten «Ambra». Kommandosoldatene ble tatt til fange etter å ha plassert limpet-miner som senket to allierte skip og skadet to andre.

Raidet

Den 4. desember 1942 forlot den italienske ubåten «Ambra» fra den italienske Royal Navy (Regia Marina) sin base i La Spezia med tre bemannede torpedoer og ti froskemen ombord. Rekognosering fra luften hadde vist at Algiers havn var overfylt med allierte handelsskip, og dermed bestemte den italienske overkommando seg for å gjennomføre  en kombinert operasjon som involverte både bemannede torpedoer og froskemenn med limpets. «Ambra» nådde Alger på kvelden den 10. desember på en dybde av 18 meter (59 ft). En av froskemennene ble satt til å speide på overflaten, og han loset ubåten mot en posisjon 2,000 meter (6,562 ft) fra den sørlige inngangen til havnen. Han fikk øye på seks dampskip og informerte «Ambra». Han rapporterte om en intens reaksjon fra havnens forsvar. Ubåten ventet med å hente froskemennene til en time etter den opprinnelige planen. «Ambra» dro tilbake til La Spezia. i mellomtiden begynte minene å eksplodere i lastebåtene «Ocean Vanquisher» (7 174 tonn) og de norske «Berta»(1 493 tonn), som ble senket, mens «Empire Centaur» (7 041 tonn) og «Armatan»(4 587 tonn) ble sterkt skadet. Det amerikanske landgangsfartøyet «LSM-59» strandet på stranden. Seksten italienske dykkere ble tatt til fange.
Fiolett nellikfly

Utseende

Et middelsstort (vingespenn 30 – 33 mm), brunlig nattfly. Nyklekte eksemplarer har et purpuraktig eller fiolett skjær. Forvingen har hvitkantede nyre- og ringmerker som nærmer seg hverandre sterkt bakerst og noen ganger flyter sammen. Rett bak ringmerket er det en ganske stor, oval, svart flekk. Langs ytterkanten går det en hvit bølgelinje som danner en w i midten. Av mellomlinjene, som avgrenser vingens midtfelt, er den ytterste tydelig i vingens bakerste halvdel, den innerste ikke i det hele tatt. Bakvingen er lysgrå.

Levevis

Arten finnes i åpne områder, særlig blomsterenger. Larvene lever på frøene av smeller (Silene spp.) og tjæreblom (Lychnis spp.) og andre planter i nellikfamilien. De voksne sommerfuglene flyr om natten i mai – juni.

Utbredelse

Den er utbredt over hele Europa. I Norge er den funnet nord til Sør-Trøndelag.
Wild Card

Handling

Nick Wild er en livvakt fra Las Vegas med dødelige profesjonelle evner og et personlig gamblingproblem. Når en venn blir banket opp av en sadistisk skurk, slår Nick tilbake, bare for å oppdage at skurken er sønn av en mektig mafiaboss. Plutselig har Nick rotet seg inn i den kriminelle underverden mens han blir jaget av politimenn og ønsket død av mafiaen. Mer enn noen sinne står på spill, og Nick har nå én siste sjanse for å endre lykken sin, og denne gangen er det alt eller ingenting.
Grenland

Grenland er et distrikt som i moderne tid utgjør den sørøstlige delen av Telemark fylke. Definisjonen av Grenland har variert over tid.
Grenland betyr «grenenes land» og er navngitt etter folkegruppen grener som bodde i det opprinnelige Grenland siden folkevandringstiden. Historisk bestod Grenland av områdene rundt Norsjø samt Bø. Over tid har definisjonen forskjøvet seg nedover. Det området som i nyere tid kalles Grenland het opprinnelig Skiensfjorden, mens mye av det opprinnelige Grenland i dag kalles Midt-Telemark. I dag betegner Grenland i første rekke Bamble, Porsgrunn, Siljan og Skien, og tradisjonelt også Holla; Holla blir imidlertid også regnet til Midt-Telemark etter sammenslåingen med Lunde til Nome kommune. Byene ved Skiensfjorden utgjør i dag tettstedet Porsgrunn/Skien.
Grenland ble sammen med Telemark (nå kalt Øvre Telemark) i dansketiden en del av lenet og senere amtet Bratsberg. I 1919 skiftet amtet navn til Telemark fylke; et mindretall på Stortinget ønsket at fylket skulle hete Grenland–Telemark for å uttrykke at dette var to separate distrikter.
Grenland er Norges største industriområde og sentrum for petrokjemisk industri. Petrokjemiindustrien i Grenland omfatter aktiviteter på Rønningen, Rafnes (Ineos) og på Herøya i Porsgrunn. Etylen skilles ut fra våtgass fra Ekofiskfeltet. Polyetylen og propylen produseres ved etylencracking. Videre produseres PVC og andre plastprodukter. Norcem produserer sement i Dalen i Brevik. Denne fabrikken (daværende Dalen Portland Cementfabrikk) ble opprettet i 1919.

Historie

Grenland kommer av navnet landet til grenene, dvs. grenenes land, folkegruppen som før vikingtiden skal ha hatt tilhold i søndre Telemark. De historiske navnene er Grenmar for den nordøstlige delen av området, mens den sørlige delen gikk under navnet Vestmar. En historisk skikkelse fra Grenland var småkongen Harald Grenske, noe tilnavnet hans forteller. Harald Grenske var far til Olav den hellige. Grenland tilhørte den historiske landsdelen Viken og Borgartingets rettskrets.

Byer

Skien fikk bystatus som kjøpstad i 1358. Kragerø omtales som ladested fra 1623, og ble oppgradert til kjøpstad i 1666. Porsgrunn ble ladested under Skien i 1652, oppgradert til kjøpstad "under Skiens jurisdiksjon" i 1807 og innvilget selvstendig bystatus i 1842. Langesund ble ladested i 1765 og Stathelle i 1774, men begge mistet bystatusen i 1964 og fikk bystatus på nytt av kommunen i 1997. Brevik ble kjøpstad i 1845, mistet bystatusen i 1964 og fikk bystatus på nytt av kommunen i 2004.
Klobuk

Klobuk er en del av den klerikale påkledning som den bæres av østortodokse og av katolikker av bysantinske og noen andre riter. Ordet betyr hatt på enkelte slaviske språk, og kommer antagelig fra det tyrkiske kalpak.
I den russiske tradisjon benyttes denne hatten i klostre og dessuten av biskoper. Den består av en kamilavkion med et slør. I den athonittiske tradisjon blir en epanokamelavkion lagt (drapert) over denne kamilavkion, i andre tradisjoner blir den festet.
Klobuken bæres tradisjonelt av munker under gudstjenesten. For visse seremonier, som for eksempel hyldester av helgener, blir den tatt av og lagt på venstre skulder. Nonner får som regel ikke ta av seg sin klobuk under gudstjenesten. Også når nonner selves, blir bare pannen frilagt men ikke hele klobuken tatt av.
Klobuken bæres svært ofte av biskopene. Vanlige biskoper bærer den enkle klosterklobuk. På forsiden av klopuken båret av en slavisk erkebiskop eller metropolitt er det som regel et lite kors som tegn på deres rang. Metropolitittbiskopper bærer hvit klobuk i stedet for svart.
Patriarken av Romania bærer både hvit klobuk og hvis ryassa. Patriarken av Moskva bærer en hvit hodeutsmykning som på lignende måre som klobuken er avrundet ved spissen, er dekorert med en påsydd seraf og et kors.
Den koptiske katolske kirkes patriark og dens biskoper, og de armensk-katolske biskoper, benytter også klobuk, selv om dette ikke er brukelig i de tilsvarende gammelorientalske kirker. Røde klobuker bæres av den koptisk-katolske patriark og likeså av storerkebiskopen for den ukrainsk-katolske kirke, når denne eventuelt er blitt utnevnt til kardinal. Ukrainsk-katolske vanlige biskoper benytter fiolette kobuker.
Pieni l’animo

Pieni l’animo («full sjel») om lydighetens ånd i det italienske kleresi er en encyklika fra pave Pius X av den 28. juli 1906, rettet til de italienske biskoper.

Innhold

Den kortdattede encyklikaen tar for seg den ulydighet og uavhengighet sm i den senere tid hadde bredt seg særlig blant de yngre italienske prester. Han formante biskopene til å styre med fast hånd og til å utvise forsiktighet slik at man ikke presteviet uegnede unge menn. Ikke minst i de områder der det ikke hersket noen mangel på prester var det ingen grunn til ikke å utvise stor nøyaktighet og klokskap i så måte. Å fylle opp korrommet med en stor mengre prester var ikke noe å trakte etter.
Varanasi (distrikt)

Demografi

Ved folketellingen i 2011 var det 3 682 194 innbyggere i distriktet, mot 3 138 671 i 2001. Den urbane befolkningen utgjør 43,43 % av befolkningen.
Barn i alderen 0 til 6 år utgjorde 12,99 % i 2011 mot 18,35 % i 2001. Antallet jenter i den alderen per tusen gutter er 919 i 2011.
Abildsø Idrettslag

Historie

Idrettslaget ble stiftet 3. september 1931, og var da et lag tilknyttet Arbeidernes Idrettsforbund. Opp gjennom årene har lagets medlemmer drevet med sykling, friidrett, bandy, skiidrett, håndball og fotball, men i den senere tid har hovedvekten vært på fotball.

Fotball

Abildsø IL har pr. 2016 flere lag for voksne: to lag for herrer (A-lag og B-lag), et lag for damer og et lag for Old Boys. I 2016-sesongen ligger A-laget for herrer i 4. divisjon.
Nordisk juniormesterskap i mangekamp 2015

Nordisk juniormesterskap i mangekamp 2015 ble arrangert på Tårnby Stadion i København i Danmark 13. - 14. juni 2015.
Det ble konkurrert i sjukamp for kvinner og tikamp for herrer.
6. etappe av Tour de France 2015

Sammendrag

Dette var en relativt lett etappe, bortsett fra siste kilometeren. Avslutningen var en bakke etterfulgt av slak helning mot mål. Tony Martin i den gule trøyen veltet i bunnen av bakken og brakk kragebeinet.
Cambridge Distributed Computing System

Cambridge Distributed Computing System er et distribuert operativsystem som ble utviklet i 1980-årene av Cambridge University. Det vokste frem på lokalnettet Cambridge Ring, som ble brukt til å koble sammen datamaskiner.
Cambridge System knyttet dataterminaler til såkalte «prosessorbanker». Under innlogging, måtte brukeren be denne banken om tilgang til en maskin av en gitt arkitektur og en gitt mengde dataminne. Systemer tildelte da brukerne en maskin som under innloging fungerte som deres «personlige» datamaskin. Datamaskinen i prosessorbanken kjørte operativsystemet TRIPOS. I tillegg sørget tjenere med spesialbygd maskinvare for tilgang til datafiler og andre tjenester. På sin høyde bestod Cambridge System av rundt 90 datamaskiner.
Cambridge System påvirket i stor grad Plan 9.
Padiham

Historie

Det har ikke blitt påvist et forhistorisk eller romersk sted i de urbane området og i selve Padiham. Stedsnavnet er av angelsaksisk opprinnelse, men ikke nedtegnet i Domesday Book (1086). Den første kjente omtalen av byen, som Padyngham, er datert til 1294. I hundrevis av år var den en kjøpstad hvor produkter fra Pendleside ble kjøpt og solgt. Byen ekspanderte og ble betydelig ombygd i løpet av den industrielle revolusjon og dens sentrale område er i dag bevaringsverdig. Markedet eksisterer fortsatt, og holdes på onsdager og fredager.
Padiham var et av de første stedene hvor metodismen fikk et fotfeste i østlige Lancashire. Det er antatt John Wesley første besøk til Padiham skjedde i 1757.
Padihams befolkning nådde sitt meste en gang rundt 1921 med bortimot 14 000 innbyggere, og med en nedgang til rundt 10 000 på 1960-tallet før det begynte stabilisere seg og har igjen kommet på dette befolkningstallet. Årsaken til utflytningen var at folk flyttet sørover i England på søken etter arbeid som følge av nedgang i de tradisjonelle arbeidene med kull, bomull og maskinfabrikasjon.
Dronning Elisabeth II, sammen med Philip, hertug av Edinburgh, besøkte første gang Burnley, Nelson og den gamle fabrikken Mullard som framstilte elektroniske komponenter ved Simonstone i nærheten Padiham på hennes etterkroningsreise i Lancashire i 1955.